da da nb id da da da da da da da da mn nl nl nl da en en en en fr fr fr fr en fr en fr fr fr fr fr da en da da en tr en da da sv en da da da da en da en sv sv da en sv da en sv da da da en sv da en sv da da en en en en en en en en en en en
Thomas og Povl Pedersen, 013 Svendborg
Alle duerne parres omkring den 20. februar, og i 2011 vil der trækkes unger på ca. 16 avlspar og 12 par flyveduer.
For flyveduernes vedkommende flyttes rundt på æggene, så hvert par, hvis muligt, kun mader én unge op.
Vi vil gerne have 4 unger efter en en del af parrene, men skulle ikke ret gerne komme over 70 unger, og planen er fra 2012 ikke at ligge mere end max. 60 unger til.
Der arbejdes i øjeblikket med 5 linjer, hvor der er linieavl på ca. halvdelen af parringerne og den anden halvdel er krydsninger.
De 5 linjer er:
Tough linjen består af vores gamle Vermote, Deweerdt og Bloor duer, sammen med George Carteus duerne og vores superflyver ”Harry”, som er Van der Wegen afstamning.  Disse stammer har i generationer vist sig stærke på langflyvningerne.
Limbo linjen er en af de nyeste linjer med Albrecht og Rauw-Sablon duer enten fra Erik Limbourg eller Freddy Vandenheede. En linje som vi har store forventninger til, og gerne skulle kunne gøre sig gældende på alle afstande, men især langflyvningerne.
Loon linjen er Van Loon duer, der stammer fra Eijerkamp, og hvor det er ”Rominger” der er fællesnævneren for disse duer. To af hunnerne er købt på Eijerkamp auktionen i Brædstrup i foråret 2008, og en han og en hun er erhvervet fra Peter Petersen, 086 i efteråret 2008.
Indtil nu har de vist sig rigtigt stærke på mellemdistancen, men vil uden tvivl også blive afprøvet på langflyvningerne.
De vil bl.a. blive krydset med vores Camphuis duer, der også har avlet top-flyvere.
Engels linjen er efter ”231”, ”Marieke” og ”De Dikke” familien, og har også givet enkelte duer med topresultater. Der er store forventninger til to nytilkomne duer i 2009 fra Tom Hansen, 013, bl.a. i krydsning med Josef de Wilder duer med ”Slab” på stamtavlen.
Mix linjen består i øjeblikket af duer fra Kiekebelt, en Legiest han, en hun med Verkerk afstamning og en Peter van den Merwe han fra 2009, der allerede har givet en unge, som blev sektionsvinder hos Svend, sammen med vores nok bedste avlshun siden 2005, som har ”Nico” fra Louis Stabel og det berømte ”Lystlund par” Grondelaers/Kruk på stamtavlen.
Disse duer, sammen med Josef de Wilder og Camphuis duerne, parres enten sammen eller krydses med de andre linjer.